**Musicalment *inefable***

Si hi ha alguna cosa més íntima que un petó,

et diria que és allò que anomenem una cançó. Perquè en una sola melodia

et podria contar el que tots callem dia a dia.

No tan sols són els fantasmes, la inseguretat o l'ansietat, sinó que també els pensaments més turmentats. Molts dies al dolor intentem ser immunes,

i com músics usem l'*autotune*.

Perquè quedi disfressat,

tot allò que per la resta de la societat no està ben acceptat.

Tot i que hi ha dies en què ens agradaria poder cantar aquests sentiments *a capella*, sempre acabem fugint de la realitat com si fóssim una segona versió de la *Cinderella*.

Això és perquè a vegades, fins i tot en la peça principal,

ens sentim com els teloners d'un gran cantant enmig d'un festival.

Malgrat la tristesa,

l'alegria també forma part d'aquesta gran peça. Perquè hi ha escenes que ni els instruments,

serien capaços de transmetre l’èxtasi de certs moments.

Tan gran pot ser la il·lusió,

que arriba a ser gairebé impossible la seva interpretació.

El més sorprenent és que als moments als quals podem fer al·lusió, sovint han estat fruit de la mera improvisació.

Cap formaria part d'un repertori tradicional,

Però sí del més personal.

Tant de bo d'aquests episodis de satisfacció màxima en poguéssim fer una tornada,

D'aquesta manera, una rialla a la cara sempre tindríem plasmada.

Ens agradaria poder sentir l'harmonia que ens proporcionen els somriures, perquè així tindríem un motiu més

per a voler ser lliures.

En la vida, no pretenem compondre la millor cançó,

Però sí, amb aquesta, intentar explicar els nostres sentiments amb certa precisió.

A molts ens agradaria tenir un do,

i amb aquest causar una mica de ressò. Ens agradaria tenir la música a les mans,

i amb aquesta explicar diverses històries als nostres germans.

Voldríem posseir una cançó,

amb la qual poguéssim arribar a qualsevol cantó. Encara que al final no tots podem ser artistes, pretenem ser de la nostra vida, els grans solistes. Això és perquè tothom té una història a contar,

i gràcies a la música certs fets podem expressar.

Alguns opten per rapejar, altres prefereixen cantar,

mentre els més tímids ens conformem amb taral·lejar.

Gràcies a la música i el seu ritme,

de la nostra vida componem- un gran himne.

Sense ella no hauria estat possible la forma més pura d'expressió, ni tampoc l'ús del ***do re mi fa sol la si do.***

***Bruna Pereira, 2n BATX. 1r PREMI DE POESIA***